Margherita Hack

**Margherita Hack** (Firènse, 12 de zögn del 1922 - Trieste, 29 de zögn del 2013 ) l'è stada 'na astrofìsica italiana.

## Biografia
El pader, el Roberto Hack, de fee prutestanta, e la mader, catòlega, partegniven tücc e düü a la Suzietaa Teusòfega Taliana.

La Margherita Hack, despö de 'vè cumpii i stüdi (sensa però sustegnì ij esam de la matüra perchè l'era s'ciupada la segunda guera mundiala) al licee classegh "Galileo" de Firens, la s'è laüreada in fisega in del 1945 cunt una vutassiun de 101/110 cunt una tesi de astrufisega in sü i Cefeidi, realizzada semper a Firens a l'usservatòri de Arcetri.

Quand che l'era giuvina l'è stada campiunessa de salt in alt e in lungh.
In del febrar del 1944 a l'ha spusaa el sciur Aldo De Rosa.

L'è morta el 29 de giügn a l'era de 91 agn a l'uspedal de Cattinara a Triest, indè che la se truvava de una setemana per di prublema al cör.
### Attività scientifica
L'è stada prufessuressa urdinaria de astrunumia a l'Üniversità de Triest del 1964 al prim de nuvember del 1992, quand che l'è stada culucada *föra röl* per la sua etaa. L'è stada la prima dona italiana a vess cap de l'Usservatori Strunomegh de Triest, del 1964 al 1987, e lee l'ha faa gnì impurtant anca a nivel internaziunal.

L'è stada member di sucietaa fisegh e strunomegh püssee cugnussüü e diretris del Departement de Astrunumia de l'Üniversità de Triest del 1985 al 1991 e del 1994 al 1997. L'è stada anca vüna di member de la Cademia Naziunal di Lincee (sociu naziunal in de la classa de scienz fisegh, matemategh e natürai; segunda categuria: astrunumia, geudesia, geufisega e aplicaziun; seziun A: astrunumia e aplicaziun).. L'ha lavuraa in d'un mücc de usservatori american e ürupee, e l'è stada member per un bel poo anca di grüp de lavurà de l'ESA e de la NASA.

In Italia, per via del sò gran lavurà de prumuziun, l'è stada bona de fà duperà püssee i satelit de la cumünitaa strunomega italiana, e inscì l'ha fada vegnì cugnussüda anca a nivel internaziunal.

L'ha püblicaa vari over uriginai in sü revist internaziunai, e un frach de liber, üniversitari e divülgativ. In del 1994 la gh'ha 'vüü la Targa Giuseppe Piazzi per la rizerca scientifega. In del 1995 l'ha gh'ha 'vüü el Premi Internaziunal Cortina Ulisse per la divülgaziun scientifega.

In del 1978 l'ha faa sü la revista bimensila *L'Astronomia*, che l'ha vüst el sò prim nümber in del nuvember del 1979; 
pö dopu, insema al Corrado Lamberti, l'ha dirigiüü la revista de divülgaziun scientifega e de divülgaziun astrunomega *Le Stelle*. 

Per i sò vari meret, gh'è staa dedicaa l'asteroide 8558 Hack.
L'è stada citadina unuraria de Castelbellino, Medicina e San Casciano Val di Pesa.

### Attività sociale e politica

La Margherita Hack l'era minga cugnussüda dumà per i sò ativitaa scientifegh, ma anca per quei in del camp sucial e pulitegh.

L'era atea, e la credeva a nissüna religiun e in nagot de suranatüral. Inultra la pensava che l'etega la vegniss minga giò de la religiun, ma de *principi de cuscienza* che permeten a tücc de 'vègh una visiun laica de la vita, ciuè che la respeta el prossem, el sò vess un individuv e la sua libertaa.

L'era cuntra tüt i süperstiziun e ai pseuduscienz, e del 1989 l'è stada la garanta scientifega del CICAP. In del 2002 l'è stada numinada presidenta unuraria de l'Üniun di Atei e di Agnostegh Raziunalista; in del 2005 la s'è iscrivüda a la Suciaziun Luca Coscioni per la libertaa de rizerca scientifega.
Un temp a l'era iscrivüda al Partii Radical Transnaziunal.

La s'è candidada ai eleziun regiunai del 2005 in Lumbardia, in de la lista del Partii di Cumünista Italia, e l'ha utegnüü 5.634 preferenz a Milan. Dopu de la sua eleziun l'ha cedüü el sò post al Bebo Storti.

La s'è s'cerada cui Cumünista Italian anca in di eleziun naziunai del 2006: anca lì l'è stada elegiüda, ma l'ha lassaa el sò post in Parlament per dedicàss anmò a la strunumia.

In del 2008, düranta 'na manifestaziun de stüdent a Fiurenza, l'ha faa una leziun de astrufisega in Piazza Signoria.

In del 2009 la s'è candidada in de la Lista Anticapitalista ai Eleziun ürupee. Quela völta lì però l'è stada minga elegiüda, perchè la sua lista l'è minga rivada al 4%.
Semper in del 2009 l'ha scrivüü in sü MicroMega una letera 'verta al Silviu Berlüscun, che al temp a l'era president del cunsili. Le critigava per i sò prucess e per quei che pudeven sumejà di tentativ de scapànn via.

Ai eleziun regiunai del 2010 la s'è presentada in de la lista de la Federaziun de la Sinistra in Lazzi, e l'è stada elegiüda a Roma cun 7000 preferenz. Anca lì però l'ha lassaa el sò post a un quai alter candidaa.

In del 2011 l'ha ciapaa la tessera del partii Demucrazia Atea, e cun quel partii lì la s'è candidada anca in del 2013 ai eleziun pulitegh (senza vess elegiüda), con cui si candidò alle elezioni politiche del 2013 come capolista alla Camera nella circoscrizione Veneto 2. .
In del 2012 l'ha deciaraa de vurè sustegnì el Nichi Vendola ai primari del centrusinistra; al balutagg l'ha preferii Matteo Renzi al Pierluigi Bersani, ma l'ha pudüü minga vutà perchè la s'era minga iscrivüda in temp.

In de l'april del 2013 l'ha tolt part al cumitaa *Emma Bonino Presidente*.

## Över
**Corso di fisica stellare. Interpretazione degli spettri stellari*, Firenze, Editrice Universitaria, 1955.
**Le nebulose e gli universi-isole*, con Giorgio Abetti, Torino, Ed. scientifiche Einaudi, 1959; Torino, Boringhieri, 1968.
**La radioastronomia. Alla scoperta di un nuovo aspetto dell'universo*, Bari, Laterza, 1960.
**L'universo. Pianeti, stelle e galassie*, Milano, Feltrinelli, 1963; 1967.
**Esplorazioni radioastronomiche*, Torino, Boringhieri, 1964.
**Corso di astronomia*, Trieste, Osservatorio astronomico, 1967.
**Astrofisica d'oggi*, Milano, Le scienze, 1973.
**Il cielo intorno a noi*, Novara, Istituto Geografico De Agostini, 1977.
**Breve storia e recenti sviluppi dell'Osservatorio astronomico di Trieste*, Trieste, Osservatorio astronomico, 1983.
**L'universo violento della radio-astronomia*, Milano, Edizioni scientifiche e tecniche Mondadori, 1983.
**L'universo: ai confini dello spazio e del tempo*, con Francesco Bertola e Tullio Regge, Milano, Fabbri, 1983.
**Corso di astronomia*, diretto da e con Corrado Lamberti, 6 voll., Milano, Fabbri, 1984.
**Corso di astronomia. Cenni di astronomia sferica, gli strumenti astronomici, fisica stellare: parametri fondamentali, cenni sulla struttura ed evoluzione stellare, la galassia: dimensioni, moti e struttura fisica, le galassie e gli ammassi di galassie, il sole e il sistema solare*, Milano, Hoepli, 1984. ISBN 88-203-1407-X.
**La nostra galassia*, a cura di, Milano, Le Scienze, 1984.
**Il libro dell'astronomia*, a cura di, Milano, Fabbri, 1985; Milano, Bompiani, 1987.
**La galassia e le sue popolazioni. Incontri con le stelle*, Trieste, Editoriale, 1989.
**L'universo alle soglie del Duemila*, Milano, Rizzoli, 1992. ISBN 88-17-84148-X; 1995. ISBN 88-17-11664-5.
**Alla scoperta del sistema solare*, con Alessandro Braccesi e Giovanni Caprara, Milano, A. Mondadori, 1993. ISBN 88-04-35543-3; 2000. ISBN 88-04-48078-5.
**Cataclysmic Variables and Related Objects*, con Constanze la Dous, Paris-Washington D.C., Centre National de la Recherche Scientifique-National Aeronautics and Space Administration, 1993.
**Cosmogonie contemporanee. Le attuali teorie sull'origine dell'universo*, Trieste, Editoriale scienza, 1994. ISBN 88-7307-034-5.
**Una vita tra le stelle*, Roma, Di Renzo, 1995. ISBN 88-86044-42-9.
**L'amica delle stelle. ...Storia di una vita...*, Milano, Rizzoli, 1998. ISBN 88-17-85256-2.
**Sette variazioni sul cielo*, Milano, Cortina, 1999. ISBN 88-7078-585-8.
**L'Universo alle soglie del terzo millennio*, Milano, Biblioteca universale Rizzoli, 2000. ISBN 88-17-86399-8.
**Origine e fine dell'universo* con Pippo Battaglia e Walter Ferreri, Torino, Utet Libreria, 2002. ISBN 88-7750-791-8.
**Storia dell'astronomia dalle origini al 2000 e oltre*, Roma, Edizioni dell'Altana, 2002. ISBN 88-86772-29-7. Sviluppata come un completamento dell'opera *Storia della Astronomia* (1813) di Giacomo Leopardi.
**[[Vi racconto l'astronomia]]*, in collaborazione con Loris Dilena e Aline Cendon, Roma-Bari, Laterza, 2002. ISBN 88-420-6755-5.
**Dove nascono le stelle*, Milano, Sperling & Kupfer, 2004. ISBN 88-200-3625-8.
**Qualcosa di inaspettato. I miei affetti, i miei valori, le mie passioni*, in collaborazione con Mauro Scanu, Roma-Bari, Laterza, 2004. ISBN 88-420-7423-3.
**L'idea del tempo*, con Pippo Battaglia e Rosolino Buccheri, Torino, UTET Libreria, 2005. ISBN 88-7750-954-6.
**Idee per diventare astrofisico. Osservare le stelle per spiegare l'universo*, Bologna, Zanichelli, 2005. ISBN 88-08-27064-5.
**L'universo di Margherita. Storia e storie di Margherita Hack*, con Simona Cerrato, Trieste, Editoriale Scienza, 2006. ISBN 88-7307-313-1.
**Così parlano le stelle. [Il cosmo spiegato ai ragazzi]*, con Eda Gjergo, Milano, Sperling & Kupfer, 2007. ISBN 978-88-200-4189-2.
**Il mio zoo sotto le stelle*, con Bianca Pauluzzi, Roma, Di Renzo, 2007. ISBN 88-8323-191-0.
**L'universo nel terzo millennio*, Milano, BUR, 2007. ISBN 978-88-17-01508-0.
**Che cos'è l'universo?*, con CD audio, Roma, Sossella, 2008. ISBN 978-88-89829-41-7.
**Le mie favole. [Da Pinocchio a Harry Potter (passando per Berlusconi)]*, Roma, Edizioni dell'Altana, 2008. ISBN 88-86772-42-4.
**Dal sistema solare ai confini dell'Universo*, Napoli, Liguori, 2009. ISBN 978-88-207-4533-2.
**Libera scienza in libero *, Milano, Rizzoli, 2010. ISBN 978-88-17-03836-2.
**Quando ho capito perché i sellini della bici da corsa sono così stretti*, in *La mia prima bicicletta*, Portogruaro, Ediciclo, 2010. ISBN 978-88-654-9002-0.
**Notte di stelle*, con Viviano Domenici, Milano, Sperling & Kupfer, 2010. ISBN 978-88-200-4958-4.
**[[Perché le stelle non ci cadono in testa?]] E tante altre domande sull'astronomia*, con Federico Taddia, Firenze-Trieste, Editoriale scienza, 2010. ISBN 978-88-7307-452-6.
**L'anima della terra vista dalle stelle*, con Ginevra Di Marco, con DVD-Video, Roma-Reggio Emilia, Aliberti, 2011. ISBN 978-88-7424-840-7.
**Marco Alloni dialoga con Margherita Hack. Il sole non è adesso*, Reggio Emilia, Aliberti, 2011. ISBN 978-88-7424-849-0.
**La mia vita in bicicletta*, Portogruaro, Ediciclo, 2011. ISBN 978-88-654-9025-9.
**Il mio infinito. Dio, la vita e l'universo nelle riflessioni di una scienziata atea*, Milano, Dalai, 2011. ISBN 978-88-607-3678-9.
**Perché sono vegetariana*, Roma, Edizioni dell'Altana, 2011. ISBN 978-88-86772-51-8.
**Tutto comincia dalle stelle. Viaggio alla velocità della luce tra pianeti, astri e galassie*, con Gianluca Ranzini, Milano, Sperling & Kupfer, 2011. ISBN 978-88-200-5146-4.
**I gatti della mia vita*, Trieste, Scienza Express, 2012. ISBN 978-88-96973-53-0.
**Hack! Come io vedo il mondo*, Siena, Barbera, 2012. ISBN 978-88-7899-541-3.
**La stella più lontana. Riflessioni su vita, etica e scienza*, Massa, Transeuropa, 2012. ISBN 978-88-7580-162-5.
**Io credo. Dialogo tra un’atea e un prete* con Pierluigi Di Piazza, Portogruaro, Nuovadimensione, 2012. ISBN 978-88-89100-77-6.
**Il lungo racconto dell'origine. I grandi miti e le teorie con cui l'umanità ha spiegato l'universo*, con Walter Ferreri e Guido Cossard, Milano, Dalai, 2012. ISBN 978-88-6620-818-1.
**Margherita Hack racconta Tolomeo e Copernico. Dalle stelle la misura dell'uomo*, Roma, Gruppo Editoriale l'Espresso, 2012.
**Nove vite come i gatti. I miei primi novant'anni laici e ribelli*, con Federico Taddia, Milano, Rizzoli, 2012. ISBN 978-88-17-04755-5.
**Sotto una cupola stellata. Dialogo con Marco Santarelli su scienza ed etica*, Torino, Einaudi, 2012. ISBN 978-88-06-20981-0.
**Stelle da paura*, con Gianluca Ranzini, Milano, Sperling & Kupfer, 2012. ISBN 978-88-200-5331-4.
**Il cielo intorno a noi. Viaggio dalla terra ai confini dell'ignoto per capire il nostro posto nell'universo*, con Steno Ferluga, Milano, Dalai, 2012. ISBN 978-88-6620-495-4.
**Il perché non lo so. Autobiografia in parole e immagini*, con DVD, Milano, Sperling & Kupfer, 2013. ISBN 978-88-200-5416-8.
**Stelle, pianeti e galassie. Viaggio nella storia dell'astronomia: dall'antichità a oggi*, con Massimo Ramella, Trieste, Editoriale Scienza, 2013. ISBN 978-88-7307-623-0.

## Note


## Ligam de Föra
* Biugrafia e funt bibliugrafega  in sü erewhon.ticonuno.it
* Sito ufficiale dell'U.A.A.R. (Üniun di Atei e di Agnòstegh Rassiunalista).
* Scheda biugrafega in  sül sit del Cumitaa Talian per el cuntròl di Afermassiun in sül Paranurmaa (CICAP)
* Video intravista  a la Margherita Hack sul sito dell'Assuciassiun A.S.I.A.
* Intevent a la trasmissiun *Che tempo che fa*
* Video intravista  a la Margherita Hack in sül vess vegetarista e in sü i driss di animaj
* Intravista – biugrafia, Repubblica, 2006
* Margherita Hack racconta “Tolomeo e Copernico. Dalle stelle la misura dell’uomo” - La Repubblica, 2012.
*  Dios es un invento para explicar todo aquello que la ciencia non puede explicar - El Mundo, 2012.
* Intravista a la trasmissiun *Radio3 Scienza*, el 14 de Giügn del 2012